# Formandens skriftlige beretning for 2012

Beretningen omhandler perioden fra januar 2012 til januar 2013

Dansk Radiologisk Selskab har i dag 740 medlemmer. Heraf 676 ordinære lægelige medlemmer, (inklusive pensionerede radiologer), 6 æresmedlemmer, 17 ordinære ikke-lægelige medlemmer, 35 ekstraordinære ikke-lægelige medlemmer, 4 korresponderende medlemmer og 2 stud.med medlemmer.

I det forløbne år er følgende DRS medlemmer afgået ved døden:

Thorkild Mygind 180333-090512

Thorkil Christensen 101048-140512

Jørgen Schultz 180928-140112

Villy Sørensen 210434-221211

Efteruddannelse, møder og kurser

Der har været afholdt 4 bestyrelsesmøder siden sidste generalforsamling og til nu. Referater fra møderne ligger tilgængelige på hjemmesiden.

Selskabet har i det forgangne år været repræsenteret ved møder i ESR national societies meeting (Annika Langkilde), ESR ”brainstorming meeting” (Erik Morre Pedersen), styrelsesmøde i Acta Radiologica (Anne Grethe Jurik,) ESR EC referral guidelines study workshop (Annika Langkilde).

DRS 7. årsmøde blev afholdt 25.-27. januar 2012 i samarbejde med FRD og DSKFNM i København. Der blev afholdt parrallelle sessioner i to rum med arrangementer af de tre selskaber/organisationer i alle tre dage. Der var desuden en stor og velbesøgt teknisk udstilling samt sociale arrangementer med besøg på Nationalmuseet og festmiddag. Der var over 300 deltagende kursister.

Medlemsbladet

Der er i år udsendt to medlemsblade til medlemmerne. Medlemsbladets redaktør, Karen Lind Ramskov opfordrer endnu engang medlemmer til at sende indlæg til bladet på mailadressen medlemsblad@drs.dk. Karen er også modtagelig for ideer til emner der kan behandles i medlemsbladet.

Hjemmesiden

Hjemmesiden skifter webmaster idet Thomas Kristensen ønsker at fratræde. Michael Bachmann Nielsen har tilbudt at overtage funktionen.

Regnskab

Økonomien er fortsat sund. Årsmødet gav et mindre overskud. DRS bestyrelse foreslår, at kontingentet er uændret for år 2013.

Sundhedsstyrelsen

Sundhedsstyrelsen skal fra 1.januar 2012 føre tilsyn med private sygehuse, klinikker og praksis. I den forbindelse har sundhedsstyrelsen 5/11 2012 udført skrivelse vedrørende målepunkter vedrørende billeddiagnostiske behandlingssteder. DRS er blevet hørt i forbindelse med udfærdigelse af notatet. Notatet er at finde på DRS hjemmeside.

Sundhedsstyrelsen udsendte 16. januar 2012 skrivelse, hvor man gjorde opmærksom på øget brug af CT i de nordiske lande. De nordiske strålebeskyttelsesmyndigheder opfordrer i skrivelsen fagfolk til at fokusere på optimering og berettigelse ved brugen af CT. SST vil fortsat følge udviklingen indenfor CT tæt.

DRS har desuden været repræsenteret i flere udvalg blandt andet vedrørende udarbejdelse af kliniske retningslinjer. DRS takker de medlemmer der har påtaget sig disse opgaver, og takker også specialeselskaberne, som i flere tilfælde har hjulpet med at udpege egnede medlemmer til posterne.

Danske Regioner

På baggrund af oplæg fra Danske Regioners tværregionale referencegruppe om opgaveglidning blev det i 2012 besluttet, at der skal etableres en landsdækkende uddannelse til beskrivende radiografer. DRS var på høringslisten da rapport fra Danske Regioners arbejdsgruppe vedrørende national uddannelse til beskrivende radiografer kom i høring. Der har ikke siddet radiologer i Danske Regioners arbejdsgruppe, kun radiografer, sygeplejersker og konsulenter. Tidsrammen for høringssvaret var 5 dage, heraf faldt de to i weekenden. DRS’ kommentarer til høringsudkastet er delvist inddraget i den endelige rapport.

Uddannelsens eksistens er en realitet. DRS har ønsket vores medlemmers holdning til beskrivende radiografer og har derfor rundsendt et spørgeskema. DRS’ bestyrelse planlægger vores indsats på området fremover udfra resultatet af spørgeskemaet.

DRS er på høringslisten over netop udsendte udkast til ”Billeddiagnostiske undersøgelser af bevægeapparatet til brug for kiropraktorer”. Rapporten er udarbejdet i samarbejde med radiologer udpeget af regionerne, en DRS repræsentant og kiropraktorer. Endelig rapport er endnu ikke fremsendt.

ESR

Referral guidelines.

ESR er koordinator af et EU- støttet projekt vedrørende udvikling af ”imaging referral guidelines in Europe”. Der er udsendt spørgeskemaer til alle europæiske lande omhandlende eksistens og brug af guidelines. Der blev september afholdt en work shop i Wien med bl.a deltagelse af nationale radiologiske selskaber, strålebeskyttelses myndigheder og WHO. Konklusionerne af work shop og spørgeskemaundersøgelsen blev, at man bifalder videreudvikling af fælles, evidensbaserede, europæiske guidelines. Disse skal indeholde særlige guidelines for billeddannelse af børn. Desuden vil man arbejde aktivt for, at guidelines faktisk bliver anvendt, og at de benyttes til uddannelse, dette kan f.eks monitoreres ved audits.

Alliance for MRI

Et forslag til et EU direktiv fastsætter grænseværdier for arbejde i elektromagnetiske felter. Disse grænseværdier er sat således at personale ikke kan opholde sig i MR rummet når der skannes. ESR har nedsat ”Alliance for MRI” som arbejder på at få ændret direktivet eller få indskrevet en undtagelse for arbejde med medicinsk MR. Da Danmark havde EU formandskabet blev DRS og MR selskabet bedt om om muligt at gøre vore egne politikere opmærksomme på problemet. I fællesskab med LVS blev der således skrevet til sundheds- og beskæftigelsesministrene. Indtil videre er beslutning om direktivet endnu engang udsat.

På ESR Brainstorming Meeting i juni blev emner som ESRs strategi vedr. nuklearmedicin, subspecialisering og CME akkreditering diskuteret. Referat fra mødet er at finde på hjemmesiden.

ESR e-Health og Informatics Subcommitteee har besluttet at promovere et projekt med udvikling af elektroniske standardbeskrivelser, oprindelig opstartet af RSNA (RadReport). Målet er at det bliver muligt at anvende en række klart formulerede standard beskrivelser, og at disse evt. oversættes til de enkelte landes modersmål. RSNAs standard beskrivelser kan læses på [www.radreport.org](http://www.radreport.org). Lars Peter Larsen er DRS’ kontaktperson.

Jeg vil takke bestyrelsen for godt samarbejde i året der gik og ser frem til fortsat godt samarbejde.

Annika Langkilde

Formand DRS

Januar 2013

**ESR National Societies Committee**

Der blev afholdt leadership meeting i Amsterdam December 2012. ESR præsenterede diverse aktiviteter fra 2012. Bl. a. afholdelsen af første ”International Day of Radiology”, som blev fejret d. 8. november i mange medlemslande. Det blev meddelt at ESR fremover vil samarbejde mere med patientforeninger, og allerede i 2012 har gjort tiltag i denne forbindelse. Der er også etableret samarbejde med flere medicinske videnskabelige selskaber med henblik på at udvikle uddannelse, forskning og professionelle kvalifikationer.

Det blev meddelt at der sker en ændring i ESR bestyrelsens struktur. Den største forandring bliver at man samler ESR og ECR bestyrelserne. Dette forslag vil blive præsenteret ved generalforsamlingen marts 2013 i Wien.

Det preliminære program for ECR 2013 blev præsenteret. ESOR (European School of Radiology) infor-merede om udvekslingsprogrammer samt om e-learning programmer som bl.a tilbyder on-line lecture courses, litteraturbaserede kurser og selvevaluerende tests.

Professional organisation har flere subkommiteer, bl.a. ESR ethical compliance subcommitttee som præsenterede et projekt ”the CODE of Ethics” som vil blive tilgængelig på ESR website. ESR audit and standard committee har udviklet ”Guidelines on communication” som bliver trykt i ”Insights into Imaging” og som omhandler kommunikation mellem radiologer, henvisende læge og patient. Working group on Ultrasound har publiceret en artikel i ”Insights into Imaging” om anvendelse af UL i Europa samt om rekommendationer for organisation og uddannelse i UL.

European Board of Radiology (EBR) berettede om status for European Diploma in Radiology (EDIR), næste eksamen bliver i forbindelse med ECR 2013.

Der var desuden tre parallelsessioner, hvor udvalgte emner blev diskuteret mere detaljeret. Emnerne var: 1) European Training Curriculum, hvor den nye struktur og terminologi i specialisering, hvor Level I dækker de første 3 år af uddannelsen og level II det 4-5 år af uddannelsen blev diskuteret (i DK følger vi ikke helt denne struktur).

2) Samarbejdet med UEMS. Her var det særligt et nyligt dokument vedrørende uddannelse i neurointer-vention der blev diskuteret.

3) Samarbejde med radiografer.

Annika Langkilde

**ESR Research Committee**

Undertegnede deltog i Research Committee møde i forbindelse med ECR lørdag den 3. marts 2012 kl 13.00-14.00. Gruppen har flere aktiviteter her iblandt en undergruppe som undersøger standarder for billed-dannelse ved brug af ”biomarkers” samt forbedringer til ESOR kurset om ”Imaging Biomarkers”. Her tænkes på leverens fedt eller jern indhold. Dette offentliggøres i ” Insights into Imaging”. Der arbejdes på europæiske standarder inden for molekylær og ”functional Imaging” (ESMOFIR)

Perspektivet i radiologers betydning i forbindelse med ”image guided therapy” og økonomiske konsekvenser heraf er blevet analyseret og resultatet ventes at komme i ”Insights into Imaging”.

Der arbejdes på en redegørelse om de medicinske implikationer for uddannelse i forskning. Herunder Europæisk ensretning. Der er gennemført en elektronisk spørgeskemaundersøgelse. Der ses på mulig-heder for at igangsætte forskning tidligere i uddannelsesforløbet samt definere minimums standarder som kan indføres i uddannelses curriclet samt optimal tidspunkt for placering af ph.D. uddannelsen.

Det vurderes at der skal satses på mere forskning inden for den personaliserede medicin, medicinske og økonomiske konsekvenser af dette. Dokument med arbejdsgruppens konklusion er offentliggjort i ”Insights into Imaging” 2011 2:621-630.

Der er nedsat diverse arbejdsgrupper mhp. at etablere tværnationale forskningsprojekter. Evt. under EU´s rammeprogram. For eksempel EIBIR European institut for biomedical imaging.

Herud over er der startet en underskrift indsamling se nedenfor.

”Dear ESR Research Committee Members,

We would like to bring to your attention real concerns for the future EU research budget. On November the 22nd and the 23rd the EU heads of states will vote on the 2014-2020 EU budgets. Against the backdrop of economic hardship and national budget constraints it is likely that research funds will be cut.

An online petition has been set up which complements an open letter from 42 Nobel Laureates and 5 Field Medallists, which was recently published in the major European newspapers (letter attached).

We would like to encourage you all to take a moment to **[sign the petition](http://www.no-cuts-on-research.eu/index.php?file=insert.php" \t "_blank)** and help secure the full Horizon 2020 research budget.

Thank you in advance for your time, we and the greater European research community, appreciate your support.

With best regards,

ESR EU Affairs Department

European Society of Radiology - ESR
Department of EU and Public Affairs

ESR Office: Neutorgasse 9, 1010 Vienna, Austria
phone: +43-1-5334064
fax: +43-1-5357041
Become a Fan of ESR: [http://www.facebook.com/myESR](http://www.facebook.com/myESR%22%20%5Ct%20%22_blank)
Follow us on Twitter: [http://twitter.com/myESR](http://twitter.com/myESR%22%20%5Ct%20%22_blank)

Vibeke Berg Løgager

**ESR Professional Organisation Committee**

Intet at berette.

Vibeke B. Løgager.

# ESR Radiology Trainee Forum

Beretningen vil foreligge ved generalforsamlingen

Lotte Kashi

**ESR education committee**

Intet at berette

Elisabeth Albrecht-Beste

**Nordisk Forening for Medicinsk Radiologi**

Der har været et styrelsesmøde i 2012, det blev afholdt på ECR 3. marts 2012. Referatet fra mødet kan læses i sin fulde længde på: [www.nordicradiology.eu](http://www.nordicradiology.eu)., hvor der også er et link til den kommende nordiske kongres i Bergen.

I 2012 blev der uddelt 2 nordiske fellowship på hver 10.000 SEK til anvendelse til studieophold i andet nordisk land. I år blev de to heldige Mika Tauriainen fra Kuipio i Finland og Sonia Branci, København. Nye fellowships forventes uddelt i 2014.

Planlægningen af den kommende nordiske kongres i Bergen(21.) - 22.-24. maj 2013 –[www.nordiccongress.org](http://www.nordiccongress.org) er i fuld gang. Tirsdag d. 21.5 er der bl.a. planlagt præ-kongres workshops og seminarer. Ligesom ved nordisk kongres i København vil der være en case competition deltagelse af 1-2 yngre læger der er i gang med speciellægeuddannelsen eller helt nyudklækkede speciallæger fra hvert af de nordiske lande. Separat opslag vil blive meddelt på DRS hjemmeside.

Michael Bachmann Nielsen og undertegnede er de danske repræsentanter i styrelsen.

Vi håber at mange af vores danske radiologiske kolleger finder vejen til Bergen - et af de smukkeste steder i Norge -, og vi ser frem til et fagligt udbytterigt program, med en enestående mulighed for at vedligeholde og skabe nye kontakter blandt vores nordiske radiologiske kolleger.

Birthe Højlund Bech

**UEMS (European Union of Medical Specialists Radiology Section)**

Jeg er fortsat repræsentant i **UEMS (European Union of Medical Specialists Radiology Section).** Her har der været et kort møde ved ECR i Wien 4. marts. Bestyrelsen arbejder på et tættere samarbejde mellem UEMS og ESR. I den forbindelse var der utilfredshed med de nye vedtægtsændringer for ESR (som blev vedtaget på ESR generalforsamlingen dagen efter), idet man ikke mente at der er taget tilstrækkelig højde for at sikre samarbejdet mellem ESR og UEMS. Det understregedes at UEMS repræsenterer 1.6 mio specialister i EU og gennem mange år har fungeret som rådgiver for EU indenfor den medicinske profession og der blev udtrykt bekymring for at de to organisationer ikke samarbejder tilstrækkeligt udadtil i forhold til EU.

Det sædvanlige heldagsmøde for repræsentanterne der plejer at blive afholdt i oktober måned var aflyst i år og der har ikke været nogen synlig aktivitet på UEMS radiologisektions hjemmeside det seneste halve års tid, således foreligger det officielle referat fra Wien mødet i foråret endnu ikke.

Birthe Højlund Bech

**Organisationen af Lægevidenskabelige Selskaber (tidligere Dansk Medicinsk Selskab)**

Foreningen er paraplyorganisation for alle de videnskabelige selskaber (i alt 121), inklusive Dansk Radiologisk Selskab. Foreningens overordnede opgave er at være talerør for lægefaglige synspunkter i den samfundsmæssige debat om væsentlige emner i det danske sundhedsvæsen, inklusive politikere, myndigheder og andre beslutningstagere.

LVS deltager i samarbejde med lægeforeningen med repræsentanter i **det nationale udvalg for kliniske retningslinier (NKR)** og metodearbejdsgruppen. Der er foreløbig afsat 20 MIO Kr over 4 år fra det offentlige system og det er således langtfra alle vigtige områder der vil blive dækket af NKR.

Specialeplanlægning. I **det rådgivende udvalg for specialeplanlægning** har LVS 4 pladser og 4 suppleanter. De sidste uafklarede funktioner skulle nu være på plads og arbejdet med statusrapporter er igangsat.

Andre områder som LVS har haft focus på er: sundhedsorganisationen, prioritering i sundhedsvæsenet, akutområdet, forskning (betingelser for uddeling af forskningsmidler med begrænsede midler til fri forskning), samarbejde med industrien, videre - og efteruddannelse.

Foreningen havde repræsentantskabsmøde den 8. november hvor jeg desværre ikke havde mulighed for at deltage.

Hvis man er interesseret i at vide mere om LVS henvises til hjemmesiden:

<http://www.selskaberne.dk>

Birthe Højlund Bech

**Japanese Scandinavian Radiological Society**

JSRS blev stiftet i 1985 med det formål at fremme samarbejdet mellem japanske og nordiske radiologer, bl.a. ved at formidle studieophold for yngre radiologer og ved at afholde fælles videnskabelige symposier. Det mere teknisk betonede Nordic-Japan PACS symposium har været afholdt siden 1990, med det formål at udveksle erfaringer om udviklingen af PACS som modpol til den centraleuropæiske og amerikanske dominans i en tid før DICOM standarden. Siden 1993 har to selskaber afholdt fælles symposier.

(Tidligere fælles symposier er afholdt i Tokyo 1993, Stockholm 1996, Kobe 1998, Oslo 2001, Yamagata 2004, Stockholm 2006, Tokyo 2008, Vejle 2010 og Tokyo 2012).

De frie foredrag har en fremtrædende plads ved symposierne – der har altid været et forum, hvor vi lader fremtidens radiologer komme til fadet, så de kan holde deres måske første engelsksprogede foredrag i et venligt miljø i modsætning til de mere aggressive ECR og RSNA forsamlinger.

I september 2012 blev selskabets møde afholdt i Tokyo. Der var 76 foredrag, heraf de 25 var fra Nordiske deltagere (Danmark 3, Norge 4, Sverige 11 og Finland 7). De 3 danske foredrag blev holdt af hhv. under-tegnede, Claus Dam (Vejle Sygehus) og Martin Lundsgaard Hansen (Rigshospitalet). De to sidstnævnte have fået rejselegater fra JSRS på 10.000 SEK hver.

Dr. Megumi Kuchiki fra Yamagata holdt et indlæg om sit JSRS udvekslingsophold i Danmark, hvor hun studerede mammografiscreening hos Overlæge Ilse Vejlborg på Rigshospitalet i København.

Et særligt mindeværdigt foredrag om tsunami katastrofen i Japan blev holdt af formanden for Det Japanske Strålehygiejniske institut, der fortalte om katastofehåndteringen og effekten af kernenedsmeltningerne i Fukushima og sammenholdt ulykken med tilsvarende data fra Chernobyl.

Navneskifte og nyt website

På selskabets bestyrelsesmøde i Tokyo blev det besluttet at lave en fælles hjemmeside på internettet, så information om selskabet ligger fast og ikke skifter fra land til land afhængig af næste mødested.

Det blev samtidig besluttet at selskabets navn skal skrives alfabetisk, idet der hidtil har været varierende former af JSRS og SJRS. Da de fleste naturlige domain efternavne som ORG, NET og COM allerede er taget, har vi købt et DK domain, da jeg vil fungere som webmaster. Selskabets hjemmeside kommer derfor til at ligge på [www.jsrs.dk](http://www.jsrs.dk)

Undertegnede har været sekretær/kasserer for den skandinaviske del af selskabet siden 2001, og havde formandskabet fra 2006 og frem til Vejle mødet i 2010, hvor stafetten overgik til Professor Hannu Aronen fra Turku i Finland, som skal afholde det næste nordiske møde i 2014.

Finn Mathiesen (mail@jsrs.dk)

**DRS’s Koordinerende Uddannelsesråd 2012**

**Medlemmer:**

Elisabeth Albrecht-Beste, Gentofte Hospital, Region Øst (formand samt hovedkursusleder)

Mette Ramsdal Poulsen, Odense Universitetshospital, Region Syd

Anne Grethe Jurik, Århus Universitetshospital, Region Nord

Susanne Sletting, Rigshospitalet, Region Øst

Lasse Nørgaard, Århus Universitetshospital (yngre læge repræsentant)

Vibeke Andrée Larsen, Rigshospitalet (medlem af 1.målbeskrivelse udvalg)

Udvalget har mødtes tre gange i 2012. Muligheden for udveksling af regionale udfordringer, herunder komplicerede uddannelsesforløb, er overordentlig vigtig for at gøre uddannelsen i hele landet ligeværdig.

Sundhedsstyrelsen blev ved årsskiftet 2011/12 færdig med nye definitioner af uddannelses-terminologi og skabelon for målbeskrivelsen. Udvalget har derfor taget fat på den i alt tredje revision af målbeskrivelsen. Dels er der behov for justering af mål. Men med den nye målbeskrivelse ønsker Sundhedsstyrelsen også at gøre kompetencevurdering af den uddannelsessøgende obligatorisk. Udvalget arbejder derfor med begge dele og håber at have den nye målbeskrivelse på plads inden sommeren 2013.

Jeg vil endnu engang takke rådets medlemmer for det store engagerede arbejde der fortsat udføres. Det er meget givende at samarbejde på landsplan, det er gavnligt for faget, og alle rådets medlemmer har været gode sparringspartnere omkring de regionale ansættelsesudvalg og i arbejdet i de regionale uddannel-sesråd.

**Elisabeth Albrecht-Beste**

Elisabeth.albrecht-beste@regionh.dk

**Rapport fra Acta Radiologica**

Der har siden sidste generalforsamling været afholdt styrelsesmøde i Acta Radiologica 30. maj 2012, Oslo. Der blev på mødet giver følgende relevante informationer:

Årgang 2011, volumen 52, udkom i 10 ”hæfter”, i alt 1.186 sider.

Antallet af nordiske medlemmer, som fik tidsskriftet til specialpris i 2011 er opgjort til ca. 2.756 mod 2.952 i 2010, men der er formentlig en registreringsfejl idet antallet af medlemmer i de nordiske foreninger er stigende. Specielt vurderes de norske tal for lave. De videnskabelige selskaber vil blive bedt om at indberette det korrekte antal medlemmer. Der er et fald i antal printudgaver af tidskriftet til 212 i 2011 mod 1.305 i 2010. Det er overvejende institutioner der erhverver printudgaven.

Indsendelse af manuskripter til tidsskriftet er øget markant. I 2011 blev der indsendt 705 manuskripter mod 517 i 2010. Kun 10% var fra Skandinavien medens 35% var fra Asien og 31% fra andre vestlige lande. 73% af de indsendte manuskripter blev afvist. Antal dage fra indsendelse til accept har gennemsnitlig været 46 dage inklusiv evt. tid til revision (33 dage til første afgørelse).

Tidsskriftets Impact Factor var 1,36 i 2011 mod 1,48 i 2010. Der vil fremover stadig blive satset på accept af gode originale arbejder, som vil øge Impact Factor jævnfør nedenstående.

Fra november 2011 har det været muligt at indsende manuskripter til søster tidskriftet ”Acta Radiologica Short Reports” (AR Short Reports, <http://mc.manuscriptcentral.com/srad-sr>) hovedsagelig til case reports, men også original artikler uden væsentlige metodologiske aspekter. Det er et forfatter-betalt online tidsskrift med økonomi baseret på betaling af 600 GBP per publikation. Dette kan muligvis begrænset antallet af submissions foruden at kun skeletale publikationer blev registreret i PubMed/MEDLINE databasen initialt. Der er endvidere arbejdet videre med ”Far east strategy” med inklusion af tidsskrift-editorer fra de fjernøstlige lande såsom Japan, Korea og Kina.

##### Xenia Forsselliana stipendiet blev i 2011 tildelt Dr. Stefan Harders, Radiologisk afdeling, Aarhus Universitetshospital for artikelen “High resolution spiral CT for determining the malignant potential of solitary pulmonary nodules: refining and testing the test”. (Acta Radiol. 2011 52(4):401-9).

##### Manuskriptbehandlingen har uændret været digital via Manuscript Central ([**http://mc.manuscriptcentral.com/srad**](http://mc.manuscriptcentral.com/srad)), varetaget af Royal Society of Medicine Press (London) indtil ultimo 2012 hvor forlaget er overtaget af SAGE (www.sagepub.com). Dette ændrer ikke på hverken submission-processen eller tidsskriftets tilgængelighed, men har betydet en mindre forsinkelse på tidsskrift nr. 10, 2012.

Anne Grethe Jurik

# Webmaster

Beretningen vil foreligge ved generalforsamlingen

Thomas S. Kristensen

# Efteruddannelsesudvalget

Beretningen vil foreligge ved generalforsamlingen

Michael Bachmann Nielsen

# CME udvalget

Intet at berette

Niels Skovgaard

# Kontaktpersoner til Sundhedsstyrelsen vedr. overlægeudvalget

Beretningen vil foreligge ved generalforsamlingen

Erik Lundorff

# International Society of Radiology

Beretningen vil foreligge ved generalforsamlingen

Michael Bachmann Nielsen

**ESR Radiology Trainee Forum (RTF) 2013**

Der er blevet arbejdet for at gøre det muligt for danske radiologer under uddannelse at rejse til udlandet mhp. at lære nye ting og se nye måder at gøre tingene på. Da opbygningen af hoveduddannelsen (HU, tidligere kaldet kursister) er meget forskellig sammensat, selv inden for de enkelte regioner, er det ikke muligt at lavet noget fast, som kan forhåndsgodkendes. Der er dog fra de enkelte videreuddannelsesregioners uddannelsesråd og DRS KUR (Koordinerende uddannelsesråd) udtrykt velvillighed overfor, at HU-læger rejser ud. Man vil så gøre, hvad der er muligt for at kunne flette det ind i uddannelsesforløbet. Er udlandsopholdet fagligt relevant, men ikke med mulighed for direkte meritoverførsel, kan man evt. finde ud af noget med forlængelse af HU-tiden, ligesom er tilfældet ved barsel og længerevarende sygdom. Det er vigtigt at pointere, at det er den enkelte HU-læge, som skal gøre benarbejdet, og i god tid.

På europæisk plan er der fra flere lande, specielt omkring middelhavet, stor bekymring omkring opgaveglidningen af tidligere opgaver, som lå i radiologregi. Der har været flere spørgeskemaer og undersøgelser omkring dette. I denne forbindelse er der fortsat meget fokus på oplæringen af kommende radiologer.

Lasse Nørgaard